Til Bolius


I BR10 henvises til SBi 230 vedrørende udformning af blandt andet altanværn. Der henvises til en prøvning med en kile på 89x140 mm (DS/EN 1176). Hvordan er den fulde geometri af en sådan kile? 


En tegning angiver åbning mellem balustre til "ca. 8 cm", men i teksten står "Fx bør lodrette balustre anbringes mindre en 89 mm fra hinanden og .." Sidstnævnte opfatter jeg som den frie afstand mellem balustre. 


Kan I kaste lys over sagen? 


Venlig hilsen


Bent Hennelund


Altanværn - fri afstand mellem balustre
Hej Bent H.


Ja det kan vi godt - Teksten der henvises til lyder:  
*"For at sikre børn mod at komme i klemme, bør åbninger i værn og rækværk dimensioneres, så en barnekrop ikke kan presses igennem. Dette kan afprøves som i standarden DS/EN 1176-1 Legepladsredskaber og -underlag  Del 1: Generelle sikkerhedskrav og prøvningsmetoder, stk. 4.2.7.2., hvor en stump kile på 89 x 140 mm forsøges trykket gennem åbningerne. Ved et tryk på op til 222 N må kilen ikke passere helt igennem. Fx bør lodrette balustre anbringes mindre end 89 mm fra hinanden og være stive nok til at bestå ovennævnte prøve*  
  
Kilen er en standard man anvender som mål for størrelsen på en barnekrop, med denne vedtagne standard har man målt sig at alle åbninger i værn skal være mindre end de 89 mm, og stive nok til at afstanden ikke bliver større ved det angivne pres.  
  
Det går alt sammen ud på man skal sikre sig at der ikke må kunne presse sig en barnekrop igennem åbningerne, med risiko for at hovedet vil sidde fast og dermed fare for at et barn kan blive kvalt  så jo mere bøjeligt/elastisk materiale jo mindre må åbningerne i værnet være.  Som regel vil en åbning på maksimalt 8 cm opfylde kravet.

